Gustaaf Adolf van den Bergh van Eysinga

Gustaaf Adolf van den Bergh van Eysinga (født 1874, død 1957) var en nederlandsk teolog, som bl.a. virket som prest i Den nederlandske reformerte kirke. Han var professor ved universitetet i Amsterdam fra 1935 til 1944 og utga en lang rekke artikler og bøker om tidlig kristen litteratur. Van den Bergh van Eysinga tilhørte en radikal krets av nederlandske teologer og filosofer som på slutten av 1800-tallet og begynnelsen av 1900-tallet delte det syn at ingen av Paulus' brev i Det nye testamente er autentiske.Klaus Schilling, A survey: G.A. van den Bergh van Eysinga   , 2003. Se også C.W. Mönnich, «In memoriam G.A. van den Bergh van Eysinga», Nederlands Theologisch Tijdschrift XII (1957–1958), 313-316.

Van den Bergh van Eysinga var sannsynligvis den første bibelforsker som innså betydningen av Alexandria og de filosofiske og gnostiske bevegelser som eksisterte der. Han mente at kristendommen ikke hadde i sitt utspring i et menneske av kjøtt og blod (Jesus), men en antikk frelsermyte. I de fleste av arbeidene sine forsøker han å forklare hvordan denne mytiske frelseren ble omtolket til en historisk person.

 Referanser 

 Eksterne lenker 
 Nettside om radikale nederlandske teologer

Kategori:Nederlandske teologer
Kategori:Nederlandske professorer
Kategori:Alumni fra Universitetet i Leiden
Kategori:Personer fra Haag